चौकीदार की संदिग्ध लाश, पीडक्ल्युडी अधिकारी के घर से मिली | Pragamiark | प्रगामी अर्क
भोपाल,राजधानी के बागसेवनिया इलाके में पीडक्ल्युडी के एक अधिकारी के घर चौकीदार की संदिग्ध हालातों में मौत हो जाने की घटना प्रकाया मे आई है। बताया गया है की पड़ोसी महिला की सूचना पर पुलिस ने चौकीदार का शव घर का गेट तोड़कर बरामद किया है। मृतक का शव घर के एक कमरे के फर्श पर पडा था, और आस पास खून बिखरा हुआ था। जिससे पुलिस को मामला संदिग्ध नजर आ रहा है। फिलहाल पुलिस ने मर्ग कायम कर शव को पीएम के लिए भेज दिया है। घटना मे पुलिस से मिली जानकारी के अनुसार नारायण सिंह तोमर पिता कुंजीलाल सिंह तोमर (62) मकान नंबर ए-11 सुरेंद्र बिहार कॉलोनी बागमुगालिया में चौकीदारी करता था और वहीं रहता था। इस मकान के मालिक ईपी वर्मा जबलपुर में पीडक्ल्युडी कार्यालय में अधिकारी हैं। पुलिस के अनुसार बीती सात सितंबर को वर्मा राजधानी अपने घर आए थे, ओर नौ सितंबर को वह परिवार को लेकर जबलपुर निकल गए थे। इस दोरान घर में चौकीदार नारायण सिंह अकेले थे। बीते दिन पड़ोस में रहने वाली महिला नगमा ने वर्मा के घर के मेन गेट का ताला खुला देख अंदर जाकर देखा तो घर के एक कमरे का गेट अंदर से बेद नजर आया। महिला के काफी आवाजे देने पर भी अंदर से कोई जवाब नहीं मिला। जिसकी जानकारी उन्होंने ईपी वर्मा को फोन कर दी थी। इसके बाद वर्मा के कहने पर नगमा ने पुलिस को फोन कर मामले की जानकारी दी। शाम करीब साढ़े सात बजे पुलिस ने मोके पर पहुंचकर बद कमरे का गेट तोड़ा। कमरे मे भीतर जाने पर पुलिस टीम को नारायण सिंह का शव हॉल में शौकेस के पास औंधा पड़ा नजर आया, ओर आस पास खून बिखरा हुआ था। जिसके बाद में पुलिस ने शव को कब्जे में लेकर पीएम के लिए रवाना किया। मामले की जांच की जा रही है। पुलिस का कहना है की पीएम रिपोर्ट में मौत के कारणों का खुलासा हो सकेगा जिसके आधार पर आगे की छाबनीन की जायेगी।
Previous Previous post: कांग्रेस सरकार ने किये प्रगति और खुशहाली के काम- शोभा ओझा
Next Next post: छात्र के ट्वीट पर मुख्यमंत्री ने तत्काल स्वीकृत की आर्थिक सहायता